Muutettu ehdotus Euroopan parlamentin ja neuvoston asetus huumausaineprekursoreista (komission EY:n perustamissopimuksen 250 (2) artiklan nojalla esittämä) /* KOM/2003/0304 lopull. - COD 2002/0217 */





Muutettu ehdotus EUROOPAN PARLAMENTIN JA NEUVOSTON ASETUS huumausaineprekursoreista (komission EY:n perustamissopimuksen 250 (2) artiklan nojalla esittämä) 2002/0217 (COD) Muutettu ehdotus EUROOPAN PARLAMENTIN JA NEUVOSTON ASETUS huumausaineprekursoreista (ETA:n kannalta merkityksellinen teksti) 1. Tausta Ehdotus toimitettiin neuvostolle ja Euroopan parlamentille - KOM (2002) 494 lopullinen - 2002/0217 (COD) - EY:n perustamissopimuksen 95 artiklan mukaisesti: 10. syyskuuta 2002 Euroopan talous- ja sosiaalikomitean lausunto: 26. helmikuuta 2003 Euroopan parlamentin lausunto - ensimmäinen käsittely: 11. maaliskuuta 2003 2. Komission ehdotuksen tarkoitus Alkuperäisen ehdotuksen päätavoitteena oli päivittää yhteisön sisäisen kaupan valvonta- ja seurantajärjestelmä sellaisten kemiallisten aineiden osalta, joita voidaan käyttää laittomien huumausaineiden valmistukseen. Tekemällä nykyisestä direktiivistä 92/109/ETY, soveltamista koskevat EU:n säännökset mukaan luettuna (asetus (EY) N:o 1485/96, sellaisena kuin se on muutettuna) asetuksen, komissio pyrkii 1. parantamaan ja päivittämään EU:n sisäisen kaupan nykyistä prekursorien valvontajärjestelmää, 2. yksinkertaistamaan lainsäädäntöä ja tekemään siitä käyttäjäystävällistä sekä talouden toimijoille että toimivaltaisille kansallisille viranomaisille, 3. yhdenmukaistamaan asiaa käsittelevät kaksi säädöstä (EU:n sisäistä kauppaa koskeva direktiivi 92/109/ETY sekä EU:n ja kolmansien maiden välistä kauppaa koskeva asetus (ETY) N:o 3677/90), jolloin molemmat säädökset voidaan päivittää samanaikaisesti, mikä on tällä hetkellä mahdotonta, koska direktiivin 92/109/ETY muutokset edellyttävät kansallisia täytäntöönpanotoimenpiteitä. Muutetussa ehdotuksessa on uusi johdanto-osan kappale, joka selventää ehdotuksen tarkoitusta. 3. Komission lausunto parlamentin tekemistä tarkistuksista 3.1. Komission hyväksymät tarkistukset: 1 Komissio voi hyväksyä tarkistuksen 1, jolla ehdotetaan sisällytettävän asetukseen uusi johdanto-osan kappale 4 a selventämään uuden säädöksen tärkeyttä EU:ssa, johon kuuluu ensi vuodesta alkaen 25 jäsenvaltiota: (4 a) Nykyisen direktiivin muuttaminen asetukseksi on erityisen tärkeää Euroopan unionin laajentuessa, koska jokainen direktiiviin ja sen liitteisiin tehty muutos olisi käynnistänyt kansalliset täytäntöönpanotoimenpiteet 25 jäsenvaltiossa. 3.2. Komission hylkäämät tarkistukset: 2 ja 3 Komissio ei voi hyväksyä tarkistusta 2, jossa edellytetään toimijoiden vapaaehtoisesti valvomien, muiden kuin luokiteltujen aineiden luettelon vuosittaista päivittämistä. Luetteloa tarkistetaan parhaillaan, ja tarvittaessa sitä muutetaan 15 artiklassa tarkoitetun, neljä kertaa vuodessa kokoontuvan komitean jokaisessa kokouksessa. Tästä syystä ehdotettu tarkistus ei paranna järjestelmää. Komissio ei voi hyväksyä tarkistusta 3. Tarkistuksen alkuosa velvoittaisi jäsenvaltiot lähettämään komissiolle vuosittaisen kertomuksen täytäntöönpanotoimenpiteistä. Koska asetus on hyväksymisen jälkeen sellaisenaan sovellettavissa, ehdotettu tarkistus ei ole tarkoituksenmukainen. Tarkistuksen loppuosan, jossa edellytetään uuden järjestelmän arvioimista kolmen vuoden kuluttua sen voimaantulosta, ei katsota tuovan lisähyötyä. Tässä yhteydessä tulee huomata, että komission ehdotuksen tarkoitus liittyy säädöstyypin muuttamiseen direktiivistä asetukseksi ilman että sovellettavaa järjestelmää muutetaan. On huomattava, että nykyisen järjestelmän arviointi on jo suoritettu vuonna 2002. 3.3. Muutettu ehdotus EY:n perustamissopimuksen 250 artiklan 2 kohdan perusteella komissio muuttaa ehdotustaan edellä mainitulla tavalla.